РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 5 /16.02.2017г.

ИЗБОРИ ЗА НАРОДНО СЪБРАНИЕ

На 16 ФЕВРУАРИ 2017 г. от 18:00часа се проведе заседание на Районната избирателна комисия Благоевград, при следния Д н е в е н р е д:

1. Проекти на решения формиране на единни номера на избирателните секции в изборен район 01-Благоевградски в изборите за народни представители на 26 март 2017 г.
2. Проект за решение относно дата и час за провеждане на жребий за определяне на поредността за представяне на партиите и коалициите от партии и инициативните комитети в диспутите по регионалните радио- и телевизионни центрове на БНР и БНТ в изборите за народни представители на 26 март 2017 г.
3. Доклад за сметната палата за регистрираните инициативни комитети.
4. Доклад относно консулатциите за СИК.
5. Доклад относно регистрация на листи.
6. Доклад относно обучения на СИК.
7. Доклад относно писма.
8. Разни.

ПРИСЪСТВАХА: Мартин Бусаров, Бехра Осман, Йорданка Борисова, Елена Панчева, Димитър Колев, Антоанета Богданова, Весела Цомпова-Стоянова, Елена Димитрова, Вилислав Балев, Янко Иванов, Илия Милев.

ОТСЪСТВАХА: Маргарита Тодорова, Йордан Симонски, Георги Мавродиев, Мустафа Сирачки, Мария Стойнева, Изабела Божилова.

Заседанието бе открито в 18:00 ч. и председателствано от Мартин Бусаров- председател на комисията.

Мартин Бусаров: Скъпи колеги, откривам заседанието на Районната избирателна комисия – Благоевград. Запознати сте с проекта за дневенред:

Влиза Маргарита Тодорова.

Колеги, който е съгласен с предложения дневен ред, моля да гласува.

Гласували 12 членове, от които 12 „ЗА” , „ПРОТИВ” няма.

Дневният ред е приет.

По първа точка:

Мартин Бусаров: Колеги, на дневен ред ни е определяне единните номера на СИК. Кметовете на общините определят със заповед броя на СИК, като в някои общини има и ПСИК. Максимланият брой секции е в Благоевград – 146. С част от колегите обсъдихме и решихме да формираме единните номера според заповедите на кметовете и там където няма даден номер за ПСИК, да не даваме единен номер от нас. Така е по-редно, защото ако ние им дадем единен ноимер, а после кмета образува СИК в болница или на друго място, ще има дублиране на номерата. Затова ще изчакаме дали ще има ПСИК и на други места или други СИК. За момента ще се ръководим от заповедите на кметовете.

Вилислав Балев: Ами ако в Благоевград се образува нова СИК?

Мартин Бусаров:Няма къде да се образува нова – всичко е предвидено.

Вилислав Балев: Старческият дом в Струмско. Там няма номер.

Мартин Бусаров: На какво основание там ще се образува СИК?

Елена Панчева: И да има, това ще е преди изборите.

Илия Милев:П Имахме такъв проблем на предишните избори.

Мартин Бусаров: Да, но там не е лечебно заведение. Вижте в решението на ЦИК.

Весела Цомпова-Стоянова: По новото решение на ЦИК, в този случай номерът ще е след номера на ПСИК. Няма пречка затова.

Мартин Бусаров: За лечебно заведение ние ще дадем номер. Колеги, предлагам на Вашето внимание проект за решение 13

РЕШЕНИЕ   
№ 13-НС  
Благоевград, 16.02.2017

ОТНОСНО: формиране на единни номера на избирателните секции в изборен район 01-Благоевградски в изборите за народни представители на 26 март 2017 г.

         На основание чл. 72, ал. 1, т. 6 и чл. 8, ал. 8 от ИК, във връзка с Решение №  4128-НС от  26.01.2017г. на Централната избирателна комисия, при спазване на законоустановения кворум,

**Р Е Ш И:**

         І. Формира и определя единните номера на избирателните секции в изборен район 01-Благоевградски в изборите за народни представители  на 26 март 2017 г., както следва:

1. Община Благоевград: от 01 03 00 001 до 01 03 00 145 вкл., 01 03 00 146- ПСИК на територията на град Благоевград;
2. Община Белица: от 01 02 00 001 до 01 02 00 018 вкл.;
3. Община Банско: от 01 01 00 001 до 01 01 00 023 вкл.;
4. Община Гоце Делчев: от 01 11 00 001 до 01 11 00 042 вкл., 01 11 00 043- ПСИК на територията на град Гоце Делчев;
5. Община Гърмен: от 01 13 00 001 до 01 13 00 023 вкл.;
6. Община Кресна: от 01 28 00 001 до 01 28 00 010 вкл.;
7. Община Разлог: от 01 37 00 001 до 01 37 00 027 вкл.;
8. Община Сандански: от 01 40 00 001 до 01 40 00 031 вкл., от 01 40 00 033 до 01 40 00 034 вкл., от 01 40 00 036 до 01 40 00 039 вкл., от 01 40 00 041 до 01 40 00 063 вкл., от 01 40 00 065 до 01 40 00 070 вкл., от 01 40 00 072 до 01 40 00 076 вкл., от 01 40 00 078 до 01 40 00 079 вкл., от 01 40 00 081 до 01 40 00 082 вкл., 01 40 00 084;
9. Община Сатовча: от 01 42 00 001 до 01 42 00 022 вкл.;
10. Община Симитли: от 01 44 00 001 до 01 44 00 026 вкл.;
11. Община Струмяни: от 01 49 00 001 до 01 49 00 020 вкл.;
12. Община Хаджидимово: от 01 52 00 001 до 01 52 00 019 вкл.;
13. Община Петрич: от 01 33 00 001 до 01 33 00 097 вкл.;
14. Община Якоруда: от 01 53 00 001 до 01 53 00 016 вкл..

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Председател: Мартин Христов Бусаров

Секретар: Бехра Ахмед Осман

Мартин Бусаров: Колеги, моля гласувайте.

При проведеното гласуване ЗА гласуваха всички присъстващи членове.

Настоящото решение бе прието с 12 гласа ЗА и без ПРОТИВ.

Решението бе взето единодушно в 18.10 часа.

По точка 2:

Мартин Бусаров: Колеги, във връзка с Решение 4300-НС/13.02.2017 на ЦИК, трябва да проведем жребий за за определяне на поредността за представяне на партиите и коалициите от партии и инициативните комитети в диспутите по регионалните радио- и телевизионни центрове на БНР и БНТ в изборите за народни представители на 26 март 2017 г. Предлагам датата 22 февруари (сряда) от 10.30 в Конферентната зала, след пресконференцията за регистриранитре кандидатски листи да е и заседанието за тегленето на жребия. Знаете, че това трябва да стане публично. Само накратко да ви прочета текста на решението.

\* Следва бърз прочит на текста на решението.

Мартин Бусаров: Колеги, предлагам на вниманието Ви проект на решение 14:

РЕШЕНИЕ   
№ 14-НС  
Благоевград, 16.02.2017

ОТНОСНО: Дата и час за провеждане на жребий за определяне на поредността за представяне на партиите и коалициите от партии и инициативните комитети в диспутите по регионалните радио- и телевизионни центрове на БНР и БНТ в изборите за народни представители на 26 март 2017 г.

          След като взе впредвид, че в изборен район  на 01 Благоевград, се намира седалището на Радио - телевизонен център Благоевград на БНР и БНТ, и на основание чл.72,ал.1,т.1 във връзка с чл.196, ал.3 от Изборния кодекс и във връзка с Решение № 4300-НС/13.02.2017г на ЦИК, при спазване на законоустановения кворум, Районна избирателна комисия - Благоевград

**РЕШИ:**

1. Определя дата и час за провеждане на жребий за определяне на реда за представяне на партиите, коалициите от партии и инициативните комитети в диспутите по Регионален радио- и телевизионен център на БНР и БНТ Благоевград в изборите за народни представители, насрочени на 26 март 2017 г., както следва: **02.2017 г., Сряда от 10,30 часа в конферентна зала на Областна администрация Благоевград.**
2. Тегленето на жребия ще се извърши публично и на него могат да присъстват представители на партиите, коалициите от партии и инициативните комитети, регистрираните от тях кандидати, представители на Регионалния радио- и телевизионен център Благоевград на БНР и на БНТ, както и представители на средствата за масово осведомяване.
3. За резултатът от проведения жребий да се състави протокол, който да бъде връчен на представители Регионалния радио- и телевизионен център Благоевград на БНР и на БНТ.

Настоящето решение подлежи на обжалване пред Централната избирателна комисия в срок до 3 /три/ дни от обявяването му

Председател: Мартин Христов Бусаров

Секретар: Бехра Ахмед Осман

Настоящото решение бе прието с 13 гласа ЗА и без ПРОТИВ.

Решението е прието единодушно в 18.20 часа.

По точка 3:

Мартин Бусаров: До 18 февруари трябва да се изпрати информация до Сметната палата за инициативния комитет, който сме регистрирали. С протоколно решение Ви предлагам да приемем, че ще изготвим писмо със секретаря и ще го изпратим и на имейла и по обикновената поща.

Протоколно решение №1/16.02.2017 – да се изготви писмо с информация за регистрацията на инициативния комитет и да се изпрати по имейла и по пощата.

Настоящото решение бе прието с 13 гласа ЗА и без ПРОТИВ.

По точка 4:

Мартин Бусаров: Доколкото знам, при проведените концултации за съставите на СИК несъгласие няма никъде. Колеги, моля за обощен доклад от консултациите.

Елена Панчева: Благоевград – проведени са на 13 февруари, преписки очакваме на 20 февруари;

Белица – проведени са на 15 февруари, преписка очакваме на 22 февруари;

Гоце Делчев - проведени са на 15 февруари, преписка очакваме на 22 февруари;

Гърмен - проведени са на 13 февруари, преписка очакваме на 21-22 февруари;

Сатовча - проведени са на 14 февруари, за преписката незнам нищо;

Хаджидимово - проведени са на 13 февруари, преписки очакваме на 20-21 февруари;

Кресна - проведени са на 15 февруари, преписки очакваме на 20-21 февруари;

Петрич - проведени са на 15 февруари, преписка очакваме на 22 февруари;

Разлог - проведени са на 15 февруари, преписка очакваме след 20 февруари;

Сандански - проведени са на 16 февруари следобяд , преписка очакваме на 22 февруари;

Симитли – провеждат се в момента;

Струмяни – консултациите са утре;

Якоруда - консултациите са утре;

По точка 5:

Мартин Бусаров: Колеги, все още нямаме регистрирани кандидатски листи, работим събота и неделя и се очаква и на 20 и 21 февруари да сме по натоварени.

По точка 6:

\* Беше обсъден примерния график за провеждане на обученията на СИК. Очаква се да има повторно обучениа по време на раздаването на бюлетините, понеже още не е ясно дали ще има мащинно гласуване.

По точка 7:

Мартин Бусаров: Колеги имаме писмо от ЦИК с молба за подаване на информация до Сметната палата. Ние вече сме го направили. Имаме още писма от медиите с оферти за предизборните кампании. Имаме и друго писмо от ЦИК за промяна в броя на регистрираните партии.

По точка 8:

\* Беше обсъден графика за следващите дни.

Заседанието приключи в 18.50 ч.

Следващо заседание на 21.02.2017г. – ВТОРНИК от 18.00ч.

Председател: Секретар:

Мартин Бусаров Бехра Осман